برنامج B612 من افضل البرامج لتعديل الصور آنياً فور التقاطها وبمشاركة أكثر من 6 مليون مستخدم.
البرنامج هذا مو جديد بس لأن مجاني وكلش بي فائدة بحيث من الممكن انو تسوي بي اشياء غير بارمج ينطوها الك بس بفلوس لذلك أكثر من 6 مليون انطوا تقييم لهذا البرنامج بالتالي من يكون هيج عدد قيموا البرنامج فأكيد هالبرنامج يستاهل.
وعن تجربتي الشخصية "اني ما احب اخلي فلترات" بس البرنامج كلش يغير بالشكل ويخليك تطلع اكيت وأحلى وتنشرها كـ ستوري وانت الممنون.
واجهة البرنامج كلش حلوة وبسهولة تكدر تعدل على الصورة الي تعجبك وبسهولة تكدر تستخدم البرنامج, والشي الحلو بالبرنامج من تطك صورة ما ينطيك مجال تاخذ وحدة ثانية لا يخليك تشوفها وتقتنع بيها وتحفظها يلا يخليك تاخذ ثانية.
الجرافيك الي بالبرنامج يخليك تفهم وين تروح وين تدوس وكل الشغل هو نقرات محددة لا أكثر ولا اقل.
تريد تاخذ صورة حلوة وما يتعيب عليها وما ممكن تاخذ غيرها بحيث بمكان ما تاخذ 5 او 4 صور علمود تاخذ الزينة منهن لا هذا البرنامج يخليك تاخذ صورة وحدة وشرط يطلعها بالشكل والستايل المطلوب, وبدون تعديل تكدر تنزلها وين متريد بمواقع التواصل الاجتماعي فيس بوك انستاكرام وغيرها.
ما هو برنامج التقاط الصور والستيكرات b612؟
تكدر تاخذ صور بالستيكرات الي موجودة بالبرنامج والي هن أكثر من 1500 ستيكر وتكدر تاخذ صورة براس حيوانات لطيفة, "بس تبقى حيوانات", تاخذ الصورة وكأنما أنت بمكان مشمس ومضوي, واكو هواي تأثيرات تكدر تستخدما من تاخذ الصورة.
تكدر تاخذ الصورة وتعدل على الصورة بنقرة وحدة او تستخدم التمرير الجانبي لأختيار الشكل المناسب الذي يتناسب مع وجهك.
دقة عالية للتأثيرات الي تاخذها بهاي البرنامج والي خاصة بيك او بالطعام او غيرها, ومن الممكن انو تسوي مكان خاص بيك علمود تخلي مالتك التأثيرات الي تعجبك علمود ما تتأخر من تريد تطلع مالتك التأثير الخاص.
من الممكن انو تسوي فديوات موسيقية بهذا البرنامج وبكل سهولة, وتعدل على سرعته والتأثيرات الي بداخل البرنامج.
رابط تحميل البرنامج للايفون
رابط تحميل البرنامج للاندرويد